**Kivonat az Egészségügyi Szakmai Bizottság 2019. február 27-i nyilvános ülésének jegyzőkönyvéből**

Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:

**11/2019. (II.27.) ESzB. sz. határozat**

1. Az Egészségügyi Szakmai Bizottság a Szombathelyen működő egészségügyi civil szervezetek támogatására vonatkozó 2019. évi pályázati felhívást és útmutatót az előterjesztés melléklete szerinti tartalommal elfogadja.
2. A Bizottság felkéri a polgármestert, hogy a pályázati felhívás közzétételéről az Önkormányzat 2019. évi költségvetési rendeletének elfogadását követően gondoskodjon.
3. A beérkezett pályázatok értékelésére az Egészségügyi Szakmai Bizottság öttagú Eseti Bizottságot hoz létre, az alábbi bizottsági tagok részvételével:
4. Dr. Kecskés László
5. Dr. Schaffer Éva
6. Dr. Scheid Sándor
7. Dr. Kovács Lajos
8. Köcse Tamás
9. Az Eseti Bizottság a pályázatok elbírálására vonatkozó javaslatát az Egészségügyi Szakmai Bizottság soron következő ülésére köteles kialakítani, és a Bizottság előtt ismertetni.

**Felelős:** Dr. Puskás Tivadar, polgármester

 Dr. Kecskés László, az Egészségügyi Szakmai Bizottság elnöke

 A pályázatok elbírálásáért: az Eseti Bizottság

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidők:** azonnal (az 1. és a 3. pont vonatkozásában)

2019. évi költségvetés elfogadását követő 5. napig (a 2. pont vonatkozásában)

 soron következő bizottsági ülés (a 4. pont vonatkozásában)

A kivonat hiteléül:

(: Halászné Dr. Józsa Erika:)